
Mange tror på konspirationsteorier 

Ifølge idoubtit den 17. januar 2013 viser en nylig undersøgelse, at 63 % af de stemmeberettigede i USA tror på mindst 
én politisk konspirationsteori. 

Fairleigh Dickinson University bad i perioden 10.-16. december 2012 via telefoninterview i alt 814 registrerede vælgere 
om at forholde sig til fire forskellige politiske konspirationsteorier. 56 % af Demokraternes vælgere og 75 % af 
Republikanernes vælgere udtalte, at mindst én af dem var sande. 

• 36 % mener, at præsident Obama skjuler informationer om sin baggrund og fortid. 

• 25 % mener, at regeringen havde kendskab til 9/11 før terrorangrebet. 

• 19 % mener, at Obama snød sig til sejren under præsidentvalget i 2012. 

Den generelle tendens i svarene er, at jo mere folk ved om den pågældende begivenhed, jo mindre tilbøjelige er de til 
at tro på konspirationsteorier. Men ikke blandt Republikaneres vælgere, hvor større viden fører til større tro på politiske 
konspirationer. 

Nyt fra SUFOI's Fotoafdeling 

Af Ole Henningsen 

9310 Vodskov 25. januar 2013 

Hos debatgruppen på Facebook 

http://www.facebook.com/qroups/112842926337/permalink/10151218019246338/ dukkede to fotos op, som 
afstedkom en del kommentarer. Billederne blev efterfølge nd e sendt til SUFOI's Fotoafdeling til nærmere unde rsøgelse. 



De to modtagne fotos er taget med 6 sekunders mellemrum og viser begge et lille rundt lys i 
skyerne over solopgangen. Der er så godt som ingen ændring i placeringen pga. det korte 
tidsrum mellem de to billeders eksponering. 


Fotografen forklarer: 

Jeg tog 2 billeder af himlen og solen i morges ca. kl. 10.30. Jeg tager mange billeder af himlen generelt og i morges lå 
der en tæt dis/tåge ved Grindsted nord for Aalborg. Da jeg kigger disse 2 billeder nu på min iPhone, ser jeg 1 cirkulær 
prik øverst til højre for solen og tænker først støvkorn. Men da jeg zoomer ind på prikken, virker det for mig som om, 
den er bag ved skyerne, da man kan se en tynd sky-streg henover prikken på et af billederne, men den synes også at 
være bag i det andet billede. Jeg ved, at dette forum er skeptikernes højborg, men kan alligevel ikke lade være med at 
søge en forklaring her. 












Udsnitsforstørrelse af det ene af de originale fotos (øverst tv.) samt 
efterfølgende anvendelse af div. filtre i billedbehandlingsprogram for evt. at 
aflokke aftegningen flere detaljer. 




Skyer foran aftegningen? 

Bade originalbillederne og udsnitsforstørrelserne ser ud, som om det runde lys befinder sig oppe i skyerne - med skyer 
foran lyset._ 





Når der lægges diagonallinjer ind over begge Selv på en meget mørk udgave af billedet kan 


de modtagne fotos ses, at den runde, lyse 
aftegning i begge tilfælde befinder sig i 
samme afstand som Solen fra billedets skyerne, 
midterpunkt - blot diametralt modsat. 

Der er ingen tvivl om, at Solen er årsagen til 
den lille runde aftegning, og faktisk er den 
runde lyse aftegning en svag omvendt spejling 
af Solen. Effekten opstår i kameraets objektiv. 


man ikke se selve Solen, men blot et stort 
lysfelt, hvor Solen lyser stærkt gennem 


Kommentarer og konklusion 

Solen befinder bag et lettere skylag, som den skinner igennem. Solens lys er imidlertid så stærkt, at man ikke kan se 
disse skyer på aftegningen af selve Solen. 

Selv ved en kraftig ændring af fotografierne i billedbehandlingsprogram kan lyset fra Solen ikke vise selve solskiven, 
men udelukkende en stor lys plamage, hvor Solen befinder delvist sig bag skyerne. 

Den omvendte spejling af Solen på billedet er imidlertid så svækket lysmæssigt, at her ses skyerne rent faktisk virkelig 
foran Solen. 

Dette er dog samtidig med til at give illusionen af, at det er et lille rundt lys, som befinder sig mellem skyerne, da man 
kan jo kan se skydannelse foran det runde lys. 

Hvis man denne morgen havde fotograferet med en solformørkelsesbrille eller et mørkt filter foran kameraets objektiv, 
så ville man kunne have set, at Solen faktisk delvist havde nogle skyer foran sig. Der var ikke fri udsigt til Solen. 

Samme effekt optræder i en anden fotosag fra 19. september 2009 fra Anholt, som kan ses på 
adressen: http://www.sufoi.dk/ufo-mails/um-2010/uml0-114.php 

Ved at gå ud på andre tidspunkter under samme belysningsforhold og optage billeder, vil man kunne genskabe og 
dermed efterprøve denne interessante effekt. Og hvis kameraet bevæges lidt mere mellem de forskellige optagelser, vil 
man kunne få solspejlingen til at bevæge sig rundt til andre steder i billedet, men hele tiden diametralt modsat selve 
lyskilden, altså Solen. 





2200 København N. 21. september 2011 


Fotografen beretter: 



Jeg var 21/9/2011 kl. ca. 18.00 
oppe på vores ejendoms tag på 
Nørrebro / København for at 
fotografere vores skorsten 
forbindelse med et tilbud fra en 
murer. 

Billedet er taget i NØ-retning. 

Da jeg skal til at maile billedet til 
mureren, ser jeg denne sorte 
dims til højre for skorstenen. 
Hvad er det? Er det bare en atm. 
flyvemaskine? 

Billedet er taget med min 
mobiltelefon: LG P990 8MP. Jeg 
hørte ikke nogen usædvanlige 
lyde udover alm. by-larm. Jeg 
hørte ikke lyd fra fly. 



Fotoafdelingens 

konklusion 

Der er intet usædvanligt 
observeret under fotograferingen. 
Alene ud fra udseendet af en 
kraftig udsnitsforstørrelse med 
ændrede lys- og kontrastforhold 
er der ingen tvivl om, at der er 
tale om en forbiflyvende fugl. 


3450 Allerød 26. august 2011 




I fotografens henvendelse hedder det bl.a.: 

Jeg sender her et foto taget fra min altan i Allerød den 26. 
august 2011 - aftenen før det enorme skybrud og 
tordenvejr tidligt lørdag morgen. 

Kan I hjælpe mig med en evt. forklaring på, hvad der ses 
på himlen på fotoet? 


SUFOIs undersøgelse 

Billedet th. er taget efter ovenstående foto og viser INGEN 
ekstra lysaftegninger udover en flot solnedgang, der 
åbenbart var årsagen til fotograferingen. 

Der mangler visse elektroniske data om billederne, men 
det ses, at blitzen er automatisk udløst ved begge fotos. 
Der er i Fotoafdelingen ingen tvivl om, at det første foto er 
taget gennem en glasrude (dør/vindue) og viser blitzlyset 
fra kameraet. 




Det store hvide parti på originalbilledet er spejling af blitzlys i glasrude. 

Der ses en ekstra aftegning foroven i billedet (se kontrastrig udsnitsforstørrelse herover tv.), 
der efter Fotoafdelingens opfattelse er spejlingen i en rude af en tændt lampe i loftet eller en 
lampet på væggen i stil med eksempelvis lampetten herover th. 

Fotografen har ikke observeret noget usædvanligt på himlen og har først opdaget aftegningen efterfølgende. Efter 
Fotoafdelingens vurdering har fotografen ikke oprindelig været opmærksom på, at det første foto er taget gennem en 
rude. Fotograferingen gennem en rude blev faktisk senere bekræftet af fotografen over for en af SUFOI's 
fotokonsulenter. 


8400 Ebeltoft 9. januar 2013 



En fotograf beretter i sin henvendelse til SUFOI's Fotoafdeling: 

Denne smukke solnedgang har jeg fotograferet med min mobil 3G, den 9. januar 2013, kl. 16.30. Der havde været 
regn og meget diset hele dagen, pludselig skinner solen igennem skydækket, det røde bliver stærkere og stærkere, 
nærmest blændende at se ud på. 

Billedet er taget ud over Ebeltoft Vig, ca. 50 meter fra stranden. 

Da jeg efterfølgende ser mit billedet på tlf., opdager jeg, at det ser ud, som om der er en oppefra, der holder en 
stavlygte, og lyser ned i vandet endda meget dybt i vandet. 

Er der en der kan give mig en forklaring på dette fænomen? 












SUFOI's konklusion 

Der er ingen tvivl om, at der er tale om en refleks i det anvendte kameras objektiv. 

Herover er placeret et diagonalkryds (røde streger) der viser billedets midterpunkt. 

Med en sort pil er lyskilden markeret (den nedgående sol) og refleksen placeret diametralt modsat lyskilden i samme 
afstand fra midterpunktet. 

Dette er også i overensstemmelse med, at denne „stavlygte" ikke er observeret på himlen under fotograferingen. 
Konklusionen kan efterprøves på et senere tidspunkt ved samme lysforhold, dvs. med en stærk nedgående sol lavt i 
horisonten. Man vil sikkert opleve, at få en række forskelligartede lysreflekser med på billedet. Som oftest vil man 
sikkert også kunne se disse reflekser i søgeren på sin mobil, men normalt lægger man ikke mærke til dem, før billedet 
studeres nærmere eller lægges over på en computer og ses i større format. 


Grand Canyon, USA 6. juni 2012 


Fra Claus Drastrup modtog SUFOI denne henvendelse: 

De to medsendte fotos , er taget af et familiemedlem ved Grand Canyon i USA med hver sin ip samtidigt. 
Hvad er mon det lysfænomen , der ser ud til at oplyse klipperne i baggrunden , på det ene billede? 
Så vidt jeg ved, observerede de 2 personer intet lys , under fotograferingen. 

På det øverste billede ses en lysende kugleformet aftegning. Nederste billede er iflg. 
billedernes elektroniske data taget 11 sekunder senere, og der er ingen aftegning. Hvorfor? 


SUFOI's fotokonsulenter på arbejde 















Google Earth-grafik lagt ind over det originale foto fra Grand Canyon. 

Illustration: Klaus Silberbauer Andersen 


Billedet blev undersøgt på flere forskellige måder, som det ses af ovenstående forsøg på evt. 
at fralokke billedet flere detaljer ved anvendelse af div. filtre i billedbehandlingsprogram. 

De to billeder er taget med 11 sekunders mellemrum, men der er dog en helt afgørende faktor i de elektroniske data, 
der var forskelligartede for de to modtagne fotos: Ved optagelsen af det første foto - med lyskuglen - var kameraets 
automatiske blitz blevet udløst. Dette var ikke tilfældet ved foto nr. 2. Og det er i den forbindelse underordnet, hvorvidt 
billederne stammer fra et eller to kameraer. 

Den udløste blitz tyder på en kraftig speilinq af blitzen i en blank overflade, men hvilken? 

Klaus Silberbauer Andersen, en af SUFOI's fotokonsulenter, peger på, at 
billedernes elektroniske gps-data viser, at begge optagelser er foretaget 
et bestemt sted ved kanten af Grand Canyon, hvor et kendt gammelt 
udsigtstårn er opstillet. 

Og det viser sig efterfølgende, at billederne er netop taget fra 
tårnet Desert View Watchtower. 

http://en.wikipedia.org/wiki/Desert View Watchtower 

En mørk og kontrastfuld udsnitsforstørrelse af foto nr. 2 - det 
uden lyskugle. 

Th. over horisonten ses bl.a. en aftegning, der skyldes en 
ekstra spejling i et af udsigtstårnets ruder. 

Fotokonsulent Hanne G. Fransen påpeger bl.a., at det på begge fotos ved hjælp af ændringer i lys- og kontrastforhold 
m.v. kan konstateres, at der er partier på himlen m.v., der adskiller sig fra resten, nemlig div. spejlinger. Dette 
understøtter i høj grad en konklusion om, at lyskuglen også har sin oprindelse i en spejling. 


Konklusion: Spejling af blitzen 

Det må altså ud fra en gennemgang af materialet uden tvivl konstateres, at der på det ene af de flotte fotos fra Grand 
Canyon kan ses en spejling i en af udsigtsruderne af ip-kameraets automatisk udløste runde blitz. 

Som Klaus Silberberbauer Andersen tilføjer: 

Det kan næsten ikke undgås at blitzen spejles, når man tager et billede igennem en glasrude. Desuden passer formen 
på lyset helt på iphonens runde flash-diode. Jeg mener oven i købet at kunne sige, at telefonen har været vinklet en 
smule til venstre ift. ruden. 

Hvis læserne hjemme begynder at afprøve konklusionen, så husk ikke at brænde blitzen af direkte ind i ruden, men 
hold kameraet i en lidt skrå vinkel i forhold til vinduesglasset, og tag gerne fotos både med og uden blitz. 

Sagen gav anledning til adskillige spændende diskussioner mellem fotokonsulenter og fotograf og dermed efterhånden 
også en 26 lang rapport til SUFOI's Fotoarkiv. Men konklusionen er ganske klar: 

Den lysende kugle er en spejling i en foranstående rude af den af kameraet automatisk udløste blitz på det første af de 
modtagne 2 billeder. Billede nr. 2 er taget uden blitz, og der er ingen lyskugle at se. 











Løst og facts 


Af Ole Henningsen 

Tæt på - igen 

15. februar flyver en asteroide på 50 meter meget tæt forbi Jorden. Ingen fare for et sammenstød. 


Asteroid 2012 DA14: Close Approach to Earth, Feb. 15, 2013 

Baneberegningen viser, hvorledes asteroiden med betegnelsen 2012 DA14 fredag den 15. 
februar 2013 passerer Jorden. Først passerer den ca. 50 m store asteroide ud på 
eftermiddagen Månens bane, dernæst er den i løbet af aftenen så tæt på, at den kommer inden 
for den bane, hvor de geostationære satellitter (ex. tv-og kommunikationssatellitter - ses 
illustreret med den grønne oval) ligger i omkring 35.800 kilometers højde, inden den igen 
forsvinder ud af Jordens nærhed. Den korteste afstand til jordoverfladen er ca. kl. 20:26 dansk 
tid, hvor afstanden blot er ca. 27.500 km. 

Illustration: http://neo.ipl.nasa.gov/news/newsl74.html 

Den lille asteroide blev opdaget sidste år af astronomerne på LaSagra observatoriet i det sydlige Spanien og vil med en 
mindsteafstand på kun ca. 3 jordradier være det hidtil største objekt, der har passeret Jorden, siden forskerne for alvor 
for 20 år siden begyndte at observere og registrere denne type af objekter, anfører astrofysiker Michael Linden-Vørnle 
fra Tycho Brahe Planetariet. 

Asteroiden kan ikke ses med det blotte øje pga. af størrelsen, men avancerede amatørastronomer og forskere verden 
over vil givet gøre et ihærdigt forsøg på med deres udstyr at få et kig på den nærgående fætter. 

httø://www. planeta riet.dk/artikel/rekordt%C3%A6t-asteroide-passaae . 

Vor finske kollega Bjorn Borg er en interesseret læser af UFO-Mail og gør opmærksom på, at han for adskillige år siden 
døbte de solbelyste kondensstriber efter fly for „december-fænomenet" (på finsk: Joulukuuilmio), da de ofte optræder 
sidst på året, når Solen står lavt på himlen. 







Eksempel på, hvor raket-lignende fænomenet kan tage sig 
ud. http://www.ctvnews.ca/finnish-ufo-researcher-savs-n-l-rockets-an- 

illusion-1.479742#ixzz2EHWvBVU8 . 

Se flere eksempler på denne type optagelser med teksten på finsk, men hvor optagelserne taler for sig 
selv: http://www.fufora.fi/tutkimuksia/ioulukuuilmio.php . 



Mystisk fantom-lignende himmellegeme 

2013-01-08 


0.58 


1:0C 


NASA har igen fanget et noget specielt himmellegeme med deres teleskoper, skriver www.eb.dk den 8. januar 2013. 

I en video kan man se en neutronstjerne, som menes at være 1.000 lysår fra Jorden med en stor lighed til et „kendt 


ansigt": 

http://ekstrabladet.dk/nvheder/samfund/articlel895313.ece og 

http://da.wikipedia.org/wiki/Neutronstierne. _ 


Videnskab dk 

Forside Krop & Sundbed Kultur & Samfund Miljø & Naturvidenskab Teknologi Spørg Videnskaben 8logs Temaer Kurser 


Trækninger i øjet skaber optiske illusioner 


5. januar 2013 kl. 12:59 v 4 kommentarer 

Synsbedrag er øjnenes måde at skærpe vores sanser på, og hjernen kan godt 
skelne øjets synsindtryk fra virkelig fare. Men hvad er synsbedrag, og hvad er 
virkelighed? Se her, hvordan øjet snydes af billeder af roterende slanger. 


http://videnskab.dk/krop-sundhed/traekninqer-i-oiet-skaber-optiske- 

illusioner?utm source=vores+nvhedsbrev&utm campaiqn=e66a2df7f7- 

nvhedsbrev 201201061 6 2013&utm medium=email . 




















Ved et flot udtænkt og udført projekt lykkedes det den 11. januar 2013 Skals Efterskole at 
sende en speciel ballon op i 29 kilometers højde. Ballonen var udstyret med kameraer, der 
filmede hele forløbet. 

Foto:Skals Efterskole http://skalsballoon.blogspot.dk/ 



Smukt vejr lige efter take-off fra Skals Efterskole nord for Viborg. 

Foto:Skals Efterskole http://skalsballoon.blogspot.dk/ 


Skals Efterskoles fysik/astronomi-hold sendte en særlig type „høj-højde-ballon" til vejrs den 11. januar 2013 ved 
middagstid. Forventningen var, at ballonen skulle nå 26 kilometer op, før den spang. 

Ballonen blev sat fri fra Skals nord for Viborg i flot solskinsvejr. Derfra tog den turen ned over det midtjyske vest for 
Silkeborg, tæt forbi Grindsted og derfra sydover. Resterne af ballonen landede samme eftermiddag cirka 20 kilometer 
øst for Esbjerg. 

Se de smukke fotos fra det spændende eksperiment: 
http://www.dmi.dk/dmi/smukke fotos fra ballon i 29 kilometers hoide 

Forberedelse og opsendelse blev vist i DR's TV-Avisen: http://www.dr.dk/tv/se/vores-veir/vores-veir-87#!/ . 

Making a big impression: Artist creates giant 'crop circles' in the 
snow by painstakingly walking around for 10 hours at a time 

• British artist Simon Beck creates the huge pattems on frozen lakes in Les Ares, France 










Den britiske kunstner Simon Beck har ved 10 timers hårdt arbejde 
kreeret kæmpe mønstre i sneen i Les Ares ,Frankrig. Man må vel så i 
tilgift håbe på længevarende frostvejr i området. 
Se de imponerende billeder af hans øvrige snearbejder: 
http://www.dailvmail.co.uk/news/article-2198730/Simon-Beck- 

Artist-creates-qiant-crop-circles-snow-painstakinalv-walkina-10- 

hours-time.html. 


„Ufosky" fra Sicilien 



Fotoet ovenfor er et fantastisk smukt eksempel på en altoeumulus lenticularis eller på dansk 
„linsesky". 

Foto: Hanne og Bjarne Siir Hansen. 


Kilde: DMI-Nyhedsbrev 17. januar 2013. 

Du kan tilmelde dig nyhedsbrevet på adressen: 
http://www.dmi.dk/dmi/index/nvheder/nvhedsbrev-tilmeldinq.htm . 

Læs mere om linseskyer: 
http://www.dmi.dk/dmi/skibumsernes sky 

DR2 Tidsmaskinen om UFOer 

01 Feb. kl. 22:10, 20 MIN. 

DR om programmet: 

I Tidsmaskinen skal vi på en rejse, som viser udviklingen i danskernes liv og livsstil. På traditioner der vendes på 
hovedet og tendenser der dukker op. Nogle håber på at se dem. Nogle har set dem. Og andre ved ikke hvad de har set. 
I dette program stiller vi skarpt på UFOer! 

Gense programmet: http://www.dr.dk/tv/se/tidsmaskinen/tidsmaskinen-om-ufoer# 1/00:01 . 


























Bøger til foræringspris 

SUFOI kan tilbyde følgende antikvariske bøger: 

• Dansk UFO Litteratur 1946-70 kr.79,- 


• Flere uforklarlige fænomener 


• Flying Saucers Through the Ages 


kr.79,- 



Flere uforklarlige 
fænomener 



C”s 


• Orientering om emnet UFOer kr.9,- 

• Scientific Study of Unidentified Flyingkr.79,- 
Objects 

• They Rode in Spaceships kr.15,- 

Reports of meetings with S pacerne n 






• Trinidade observationerne 


kr.15,- 


• UFO 1947-1997 


• UFOer over New Zealand 



kr.49,- 


kr.19,- 

• UFOs? Yes! 


kr.29,- 


UFOs? 



o t m (#r<ui nuo* mqu* 

David R Saunders 
R Roger H»rttins 


Hvis du er interesseret i at købe en eller flere af ovennævnte titler, skriver du til Skandinavisk UFO Information - 
SUFOI. 








Særtilbud til UFO-Mails læsere 

- spar over 50 % 

Den 17. december 1982 havde SUFOI 25 års jubilæum. Det blev bl.a. markeret med udgivelsen afen særkuvert med et 
særstempel fra Gentofte postkontor, hvor SUFOI dengang havde postboksadresse. 

Kuverten var prydet med motivet fra den klassiske Trindade-hændelse fra 1958 samt særstemplet. Kuverten blev 
fremstillet i fem udgaver i et begrænset oplag. 

Vi har ryddet op på vores lager, og det har afsløret, at vi stadig har et lille oplag af fire af udgaverne. De sælges nu til 
under halv pris. Tidens tand har betydet, at kuverterne kan se lidt gulnede ud m.m. - man kan sige, at de har fået lidt 
patina! 



• Bestillingsnummer A-004: Jubilæumskuvert type A. Frankeret med 2 stk. frimærker udgivet den 8. oktober 1981 med 
Ellehammer på Lindholm (værdi: kr. 1,00). Normalpris kr. 25,00. Særtilbud kr. 10,-, 

• Bestillingsnummer A-005: Jubilæumskuvert type B. Frankeret med 1 stk. frimærke udgivet den 18. oktober 1973 i 
anledning af 400 året for udgivelsen af Tycho Brahes værk „De Nova Stella" (værdi: kr. 2,00). Normalpris kr. 30,00. 
Særtilbud kr. 12,-. 

• Bestillingsnummer A-006: Jubilæumskuvert type C. Frankeret med 1 stk. frimærke udgivet den 10. september 1981 i 
anledning at det internationale handicapår (værdi: kr. 2,00 + 0,20). Normalpris kr. 35,00. Særtilbud kr. 15,-. 

• Bestillingsnummer A-008: Jubilæumskuvert type E. Frankeret med 1 stk. frimærke udgivet den 8. oktober 1981 
illustrerende flyveturen USA-Danmark i 1931 (værdi: kr. 1,60) samt 2 stk. af det sjældne frimærke udgivet den 7. april 
1960 i anledning af Verdensflygtningeåret (værdi: kr. 0,30). Normalpris kr. 45,00. Særtilbud kr. 20,-. 

Du kan sikre dig disse unikke særkuverter og samtidig spare mere end 50 % ved at handle i SUFOI Butikken 
under »Andet ufo-materiale«. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 














Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2013. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 






